ai4bharat/Pralekha huggingface dataset:
وزارت اطلاعات ونشریات
‘‘ بھارت کے 52 ویں بین الاقوامی فلم میلے کی فلم21 ویں ٹفن’’ ان تمام بے لوث خواتین کو خراج تحسین پیش کرتا ہے جنہوں نے دوسروں کی بے مثال خدمت میں اپنی شناخت کھو دی ہے: ، 52 ویں افی انڈین پینورما فلم کے ڈائریکٹر: وجے گیری باوا کا بیان
‘‘انسانی جذبات اور رشتوں پر مبنی ایک دل کو چھوجانے والی کہانی’’
پنجی، 23 نومبر 2021
بھارت کے 52 ویں بین الاقوامی فلم میلے میں فلم 21 ٹفن–جس میں ایک مرکزی کردار ہے جس کا کوئی نام نہیں ہے، اس وجہ سے ایک غیر معمولی فلم ہے۔ کردار کی دلچسپ تصویر کشی کی وضاحت کرتے ہوئے، ڈائریکٹر وجے گیری باوا کہتے ہیں: یہ فلم انسانی جذبات اور رشتوں پر مبنی دل کو چھو نے جانے والی کہانی ہے۔ ہم نے ان تمام خواتین کی زندگی کو پیش کرنے کی کوشش کی ہے جو دوسروں کی خدمت میں اپنی شناخت کھو چکی ہیں، یہی وجہ ہے کہ ہم نے مرکزی کردار کو کوئی نام نہیں دیا۔ ڈائریکٹر وجے گیری باوا آج گوا میں 52ویں بین الاقوامی فلم فیسٹیول آف انڈیا کے موقع پر ایک پریس کانفرنس سے خطاب کر رہے تھے، جو 28 نومبر 2021 تک جاری رہے گا ۔ یہ فلم گجراتی مصنف رام موری کی ساہتیہ اکادمی ایوارڈ یافتہ کتاب پر مبنی ہے۔ اس موقع پر وہ بھی موجود تھے۔
ماں سے بیوی اور بیٹی سے بہن بننے والی خواتین قربانی اور بے لوثی کا مظہر ہیں۔ ہم کتنی بار رک کر سوچتے ہیں اور ان کا تہہ دل سے شکریہ ادا کرتے ہیں؟ ڈائریکٹر نے مطلع کیا کہ وہ ان تمام خواتین کو خراج تحسین پیش کرنے کے لیے فلم21 ویں ٹفن کے ساتھ آئے ہیں جنہوں نے دوسروں کو خوش رکھنے کے لیے انتھک خدمات کے دوران اپنی شناخت کھو دی ہے۔
ہدایت کار نے کہا کہ ان کی فلم ایک ادھیڑ عمر خاتون کی کہانی بیان کرتی ہے جو ٹفن باکس فراہم کرکے اپنے خاندان اور باہر کے لوگوں کی خدمت میں مصروف رہتی ہے۔ یہ خاتون بیوی، ماں، بیٹی، بہن اور دوست کے طور پر اپنے مختلف فرائض انجام دینے کے علاوہ خود سے ٹفن سروس چلاتی ہیں۔
یہ پتہ چلتا ہے کہ اس عمل میں، وہ کبھی بھی اپنے بارے میں پریشان نہیں ہوتا ہے. اس کی بیٹی نیتو نے محسوس کیا کہ اس کی ماں اپنے تمام کردار بخوبی ادا کرتی ہے، پھر بھی اسے اپنے رویے میں کچھ غلط نظر آتا ہے۔ حالات اس وقت بدل جاتے ہیں جب دھرو نام کا ایک نوجوان لڑکا، جو اس خاتون کے پاس اس کی ٹفن سروس کے 21ویں گراہک کے طور پر آتا ہے، اس کی تعریف کرنا شروع کر دیتا ہے۔ اچانک تھوڑی سی تعریف کرنا اس خاتون کے رویے میں تبدیلی دیکھنے کو ملتی ہے اور اس کی تکلیف کو دور کر دیتی ہے۔
جناب باوا نے کہا کہ گجرات عام طور پر کاروبار اور تجارت کے لیے جانا جاتا ہے، لیکن ریاست میں بہت اچھے فنکار ہیں۔ ‘‘ہمارے فن اور فنکاروں کی قومی اور بین الاقوامی سطح پر نمائندگی بہت کم ہے۔’’
انہوں نے انڈین پینورما سیکشن کی فیچر فلم کے زمرے میں افی میں اپنی فلم کو پیش کرنے کے موقع پر خوشی کا اظہار کیا۔ میں بہت خوش ہوں کہ میری فلم کو اس باوقار فلمی میلے میں جگہ ملی۔ میں ہماری فلم کو منتخب کرنے کے لیے جیوری ممبران کا شکر گزار ہوں۔
انہوں نے کہا کہ فلم کو بغیر کسی ڈبنگ اور پیچ ورک کے سنک ساؤنڈ موڈ میں شوٹ کیا گیا ہے، وہ بھی کووڈ-19 وبائی امراض کے چیلنجوں کے درمیان آٹھ دن سے زیادہ کے اندر۔
وجے گیری باوا گجراتی سنیما کے ایک مشہور فلم ساز ہیں۔ ان کی ایوارڈ یافتہ فیچر فلموں میں‘پریم جی: رائز آف اے واریر’  اور ‘مونٹو نی بٹو’  شامل ہیں۔
دیگر کاسٹ اور عملہ
پروڈیوسر: وجے گیری فلموس
اسکرین پلے: رام موری، وجے گیری باوا
ڈی او پی: پارتھ چوہان
ایڈیٹر: آلوک مہتا، وجے گیری باوا
کاسٹ: نیلم پنچال، رونق کامدار، نیٹری
اقلیتی امور کی وزارتت
وقف املاک کا اندراج
اقلیتی امور کی وزارت نے غاصبانہ قبضہ کو روکنے کے لیے وقف املاک کے ریکارڈ کی کمپیوٹرائزیشن اور ڈجیٹلائزیشن کے لیے WAMSI  کے نام سے ایک وقف شدہ آن لائن پورٹل، وقف املاک کی جیوگرافک انفارمیشن سسٹم  میپنگ تیار کی ہے۔ اب تک 8,01,954  غیر منقولہ وقف املاک کا ریکارڈ WAMSI رجسٹریشن ماڈیول میں داخل کیا جا چکا ہے اور 2,53,628  وقف املاک کی GIS میپنگ کی گئی ہے۔ پہلی بار وقف املاک کے 3,32,344  ریکارڈ کو ڈجیٹل کیا گیا ہے۔ اس کے علاوہ، قومی وقف بورڈ ترقیاتی اسکیم  کے رہنما خطوط پر حال ہی میں نظر ثانی کی گئی ہے اور بغیر داخل خارج کی گئی وقف املاک کے داخل خارج عمل کو مکمل کرنے کے لیے ریٹائرڈ تحصیلداروں / ریٹائرڈ پٹواریوں کی بطور میوٹیشن اسسٹنٹ تعیناتی کے لیے SWBs کو مالی امداد فراہم کرنے کا انتظام کیا گیا ہے۔ اس کے علاوہ اسکیم کے تحت SWBs کو کچھ دیگر افرادی قوت یعنی اسسٹنٹ پروگرامر، جی آئی ایس-ڈجیٹائزیشن سپروائزر، متولی چینج سپورٹ اسسٹنٹ، متولی ریٹرن سپورٹ اسسٹنٹ، لیزنگ سپورٹ اسسٹنٹ، لٹیگیشن ٹریکنگ سپورٹ اسسٹنٹ، زونل وقف آفیسرز، سروے اسسٹنٹ اور ڈیٹا انٹری آپریٹر کی تعیناتی، ویڈیو کانفرنسنگ کی سہولت کے قیام، سینٹرل کمپلیکس کی دیکھ بھال SWBs کی بہتر انتظامیہ اور ای-آفس کے حل کے لیے مالی امداد بھی فراہم کی گئی ہے۔
ترمیم شدہ وقف ایکٹ 1995 کے سیکشن 32 کے مطابق، مرکزی حکومت کا ایک محدود کردار ہے اور ریاست میں تمام وقف املاک کی عمومی نگرانی ریاستی وقف بورڈ  کے پاس ہے اور وقف بورڈ کو وقف جائیداد کا انتظام کرنے کا اختیار حاصل ہے۔
مرکزی وزیر برائے اقلیتی امور جناب مختار عباس نقوی نے آج لوک سبھا میں ایک تحریری جواب میں یہ معلومات فراہم کی۔
بندرگاہوں، جہاز رانی اور آبی راستوں کی وزارت
جناب منسکھ منڈاویہ نے بھارت میں لائٹ ہاؤس سیاحت مواقع کو فروغ دینے کی تلقین کی
نئیدہلی07 جولائی 2020۔جہاز رانی کے وزیر مملکت  جناب منسکھ منڈاویہ نے آٓج ایک اعلی سطحی میٹنگ کا اہتمام کیا جس کا مقصد یہ تھا کہ ملک بھرمیں تقریبآٓ 194 موجودہ لائٹ ہاؤسوں کو سیاحتی مقامات کے طور پر ترقی دئے جانے کے امکانات تلاش کئے جائیں۔ جناب منڈاویہ نے کہا کہ لائٹ ہاؤسوں کے قرب وجوار میں واقع علاقوں میں سیاحت کو فروغ دیا جاسکتا ہے اور اس کی مدد سے سیاحوں کو لائٹ ہاؤسوں کی مالا مال تاریخ سے روشناس ہونے کا موقع بھی حاصل ہوگا۔
افسران نے لائٹ ہاؤسوں کو سیاحتی مقامات کے طور پر ترقی دینے کے لئے ایک تفصیلی منصوبہ عمل بھی پیش کیا۔ جناب منڈوایہ نے افسران کو مشورہ دیا کہ وہ ایسے لائٹ ہاؤسوں کی شناخت کریں جو 100سال سے زائد قدیم ہیں ۔ انہوں نے لائٹ ہاؤسوںکی تاریخ اور کام کاج کی جھلک پیش کرنے کے لئے میوزیم قائم کرنے کےلئے زور دیا اور کہا کہ ان عجائب گھروں میں لائٹ ہاؤس آپریشن وغیرہ میں بروئے کار لائے جانے والے آلات وغیرہ کی جھلک بھی دکھائی جانی چاہئے ۔ لائٹ ہاؤسوں کی ترقی کے ماسٹر پلان کے مطابق چند کلیدی پر کشش پہلوؤں میں عجائب گھروں کا قیام ، ایکوریم کی فراہمی ، بچوں کے لئے کھیلنے کے لئے گنجائش کی فراہمی ، سبزہ زار اور باغات کی فراہمی اور آبی نہروں وغیرہ کی فراہمی شامل ہے ۔ وزیر موصوف نے گجرات میں واقع میں گوپ ناتھ ، دوارکا اور ویراوبل لائٹ ہاؤسوں سے متعلق سیاحتی سرگرمیوں کے فروغ کا بھی جائزہ لیا۔ وزیر موصوف نے افسران کو ہدایت کی کہ وہ جلد ازجلداس پروجیکٹ پر مشتمل ایک تفصیلی پریذینٹیشن تیار کریں ۔ اس میٹنگ میں جہاز رانی کی وزارت کے سکریٹری اور لائٹ ہاؤسوں اور لائٹ شپس کے ڈائریکٹوریٹ جنرل کے ڈی جی حضرات کے علاوہ دیگر شراکت داروں نے بھی شرکت کی ۔
۰۰۰۰۰۰۰۰۰۰۰۰۰۰۰۰۰۰۰۰۰
م ن ۔رم
U-3747
(Visitor Counter : 153
نائب صدر جمہوریہ ہند کا سکریٹریٹ
حکمرانی کے انداز اور متن میں لگاتار کوشش کی ضرورت ہوتی ہے: نائب صدر جمہوریہ ہند
نئی دہلی،18/جنوری۔ نائب صدر جمہوریہ ہند جناب ایم وینکیا نائیڈو نے کہا ہے کہ حکمرانی کے انداز اور متن میں لگاتار کوشش درکار ہوتی ہے۔ موصوف کل چنئی میں ‘مستقبل کے محاذ پر قیادت’ کے موضوع پر انڈین آفیسرس ایسوسی ایشن  کے 110ویں سالانہ کنونشن میں کلیدی خطبہ دے رہے تھے۔ تمل ناڈو کے گورنر جناب بنواری لال پروہت، تمل ناڈو کے فیشریز کے وزیر جناب جے کمار اور دیگر معززین بھی اس موقع پر موجود تھے۔
(نائب صدر جمہوریہ ہند نے کہا کہ جمہوریت کے تمام فوائد اسی صورت میں شہریوں تک پہنچ سکتے ہیں جب ہم اپنی قطعی سیاسی قوت ارادی کو مضبوط انتظامی ہنرمندی سے ہم آہنگ کرسکیں۔ مؤثر خدمات کی ڈیلیوری جمہوریت کی جڑوں کو مضبوط کرتی ہے، کیونکہ یہ تمام شہریوں خصوصاً ایسے بے نوا لوگوں کی ضروریات کی تکمیل کرتی ہے جن کی آواز عام طور پر وافر اور معقول انداز میں نہیں سنی جاتی اور جو تعمیر ملک کے کام میں سرگرمی سے حصہ نہیں لے پاتے۔
نائب صدر جمہوریہ ہند نے کہا کہ کوئی بھی پالیسی تبھی اچھی ہوسکتی ہے جب یہ نافذ ہوسکے۔ پالیسیوں کے مثبت اثرات شہریوں کو محسوس ہونے چاہئیں۔ یہ تبھی ممکن ہے جب انتظامیہ حساس ہو، فیصلے مبنی بر انصاف ہوں، عمل آوری کی رفتار تیز ہو اور لگاتار نگرانی اور تجزیے کا عمل جاری رہے۔
نائب صدر جمہوریہ ہند نے کہا کہ اثرانگیزی پر مبنی شہری انتظامیہ کے ساتھ، بھارت ہر چنوتی کا سامنا کرسکتا ہے اور اس چنوتی کو اپنے لئے ایک زینہ بناکر آنے والے برسوں میں مختلف جہات اور محاذوں پر عالمی قائد کے طور پر ابھرسکتا ہے۔ انھوں نے کہا کہ جیسے جیسے ہم عالمی سطح پر اپنا دائرۂ کار وسیع کریں گے اور اپنے دروازوں کو ملٹی نیشنل کمپنیوں اور کارپوریشنوں کے لئے کھولیں گے، تاکہ وہ یہاں آکر، ملک کی ترقی میں ہاتھ بٹاسکیں، اس کے لئے اثرانگیزی، شفافیت اور اخلاقیات کے عملی پہلو پر زیادہ سے زیادہ زور دینا ہوگا۔
نائب صدر جمہوریہ ہند نے کہا ہے کہ عوامی انتظامیہ اب محض سرکاری پالیسیوں کے نفاذ اور ان کی نگرانی تک ہی محدود نہیں ہے۔ تیزی سے بدلتی ہوئی دنیا میں انتظامی مشینری کو پہلے سے کہیں زیادہ سرعت عمل ہونا چاہئے۔ انتظامیہ کو جدت طرازی پر مبنی، منکسر المزاج، اپنے مقاصد کے تئیں وقف اور مقصدیت سے بھرپور ہونا چاہئے۔
U-361
وزارت دفاع
طوفان سے ماہی گیروں کی زندگیوں کو بچانے کے لئے کئے گئے اقدامات
ہندوستانی کوسٹ گارڈ کے طوفان نیوار اور بریوی سے ماہی گیروں کی زندگیوں کو بچانے اور اس کے اثرات کو کم کرنے کے لئے مندرجہ ذیل تدارکی اور سرگرم اقدامات کئے ہیں۔
- آئی سی جی فارمیشن کو ہائی الرٹ اور پوری طرح سے تیار رہنے کو کہا گیا ہے ۔ماہی گیری کے محکمہ ، ریاستی حکام اور مقامی انتظامیہ کو احتیاطی اقدامات کے لئے خبردار کیا گیا۔
- متاثرہ علاقوں میں ریاستی انتظامیہ ، مختلف محکموں اور ہندوستانی محکمہ موسمیات کے ساتھ مسلسل رابطہ رکھا گیا تاکہ احتیاطی اقدامات کو یقینی بنایا جاسکے۔
- انڈین کوسٹ گارڈ ریموٹ آپریٹنگ سنٹرس  اور ریموٹ آرپیٹنگ اسٹیشنز  نے سیکورٹی / تحفظ سے متعلق پیغامات وی ایچ ایف  پر مقامی زبانوں میں مچھلی پکڑنے والی سبھی کشتیوں تک پہنچائے تاکہ وہ ہاربر تک واپس آسکیں یا قریبی بندرگاہ پر پناہ لے سکیں۔
- آئی ایس این  بالترتیب چنئی اور ممبئی میں میری ٹائم ریسکیو کورآرڈی نیشن سنٹرس  کے ذریعہ خلیج بنگال اور بحریہ عرب میں فعال کیا گیا جس میں گزرنے والے مرچنٹ بحری جہازوں سے درخواست کی گئی کہ وہ ماہی گیروں کو صلاح دیں اور انہیں خبر دار کریں کہ وہ ہاربر پر واپس آئیں یا ماہی گیری کے قریبی ہاربر میں پناہ لیں، اور اگر ضرورت پڑے تو ان کی مدد کریں۔
- ہندوستانی کوسٹ گارڈ کے جہاز اور ایئرکرافٹ کی پیشگی تعیناتی کی گئی جس کا مقصد سمندر میں موجود ماہی گیروں کو بحفاظت بندرگاہوں پر واپس آنے کے لئے مقامی زبانوں میں صلاح اور وارننگ جاری کرنا تھا۔
- مجموعی طور پر 23 اور 33 کوسٹ گارڈ ڈیزاسٹر رسپانس ٹیموں  کو طوفان نیوار اور بریوی کے دوران تیار رہنے کے لئے کہا گیا ۔
- طوفان نیوار اور بریوی کے دوران مختلف فریقوں کے ذریعہ تدارکی اور انتہائی سرگرم کوششوں کی وجہ سے سمندر میں نہ تو کوئی واقعہ / حادثہ اور نہ ہی کسی جانی نقصان کی اطلاع ہے۔
آفات کے بندوبست کے ایکٹ کے مطابق ، آفات کے بندوبست سے متعلق قومی اتھارٹی  اور آفات کے بندوبست سے متعلق ریاستی اتھارٹی  کو ہر طرح کی آفات؛ قدرتی یا انسانوں کی پیداکردہ ، سے نمٹنے کی ذمہ داری دی گئی ۔
مسلح فورسز کو جب ضرورت پڑتی ہے تو سول انتظامیہ کی مدد کے لئے بلایا جاتا ہے۔ آئی سی جی تمام سنگین ساحلی ڈیزاسٹر صورتحال میں حکومت کی کارروائی کی صلاحیت اور فوری طور پر کارروائی کا اہم حصہ ہوتا ہے۔
آئی سی جی نے آفات کے بندوبست کے لئے کام کاج کےمعیاری طور طریقے تیار کئے ہیں اور کام کاج کے معیاری طور طریقے  ہر فارمیشنز کے لئے اختیار کئے گئے ہیں اور آئی سی جی کے عملہ کی صلاحیت سازی اور ٹریننگ کے لئے کوششیں شروع کی گئی ہیں۔ آئی سی جی یونٹس تمام ریاستوں اور ضلعی حکام کے ساتھ قریبی رابطہ اور کوآرڈینشن رکھتی ہیں۔
یہ معلومات آج راجیہ سبھا میں دفاع کے وزیر مملکت جناب شری پدنائک نے جناب سنجے سیٹھ اور جناب راجیو ساتو کے سوال کے تحریری جواب میں پیش کیں۔
سٹرک ٹرانسپورٹ اور شاہراہوں کی وزارت
فاسٹیگ کے ذریعہ الیکٹرونک ٹول وصولیوں میں 2022 کے دوران 46 فیصد اضافہ ہوا
فاسٹیگ کے ذریعہ الیکٹرونک ٹول وصولیوں میں گزشتہ چند برسوں کے دوران لگاتار اضافہ دیکھنے کو ملا ہے۔ فاسٹیگ کے ذریعہ مجموعی ٹول وصولیاں 50855 کروڑ روپے تھیں جو کہ 2021 کی مجموعی وصولی 34778 کروڑ روپے کے مقابلے تقریبا 46 فیصد زیادہ ہے۔
دسمبر 2022 کے دوران این ایچ فی پلازاز پر فاسٹیگ کے ذریعہ روزانہ کی اندازاً وصولی 134.44 کروڑ روپے تھی اور ایک ہی دن میں سب سے زیادہ وصولی 24 دسمبر 2022 کو 144.19 کروڑ روپے پر پہنچ گئی۔
اسی طرح 2022 میں فاسٹیگ لین دین کی تعداد بھی 2021 کے مقابلے اندازاً 48 فیصد بڑھی ہے۔ 2021 اور 2022 کے دورا ن فاسٹیگ لین دین کی تعداد بالترتیب 219 کروڑ اور 334 کروڑ روپے تھی۔
آج کی تاریخ تک 6.4 کروڑ فاسٹیگ جاری کئے جاچکے ہیں اور ملک میں فاسٹیگ کی سہولت والے فی پلازا کی تعداد بھی 2021 کے 922 پلازا سے بڑھ کر 2022 میں 1181 ہوگئی۔ قابل ذکر ہے کہ 29 مختلف ریاستی اداروں/ اتھاریٹیز سے ریاستی ٹول پلازاز کو فاسٹیگ پروگرام کے تحت لانے کے لئے مفاہمت ناموں پر دستخط کئے گئے ان ریاستوں میں اترپردیش مہاراشٹر ، گجرات، مدھیہ پردیش، تلنگانہ اور کرناٹک شامل ہیں۔
فاسٹیگ طریقے سے این ایچ فی پلازاز پر انتظامیہ کا وقت نمایاں طور پر کم ہوا ہے جس کے نتیجے میں زیادہ لوگ اس کا استعمال کرنے لگے ہیں۔ ہائی وے پر سفر کرنے والوں کی جانب سے فاسٹیگ کے لگاتار استعمال سے ٹول کارروائیوں میں اور زیادہ بہتر کارکردگی دیکھنے میں آئی ہے۔ قومی شاہراہوں پر مختلف فی پلازاز میں الیکٹرونک ٹول کلکشن سسٹم نصب ہوجانے سے طریقہ کارمیں شفافیت آئی ہے اور سڑکون کے صحیح تخمینے میں آسانی ہے جس سے زیادہ سرمایہ کاروں کو شاہراہوں کے بنیادی ڈھانچے میں سرمایہ کاری کی ترغیب ملی ہے۔
وزارت خزانہ
ڈی جی جی آئی گرو گرام نے غیر قانونی طور پر سگریٹ بنانے اور سپلائی کرنے اور ٹیکس چوری کرنے کے لئے ایک شخص کو گرفتار کیا
نئی لّی ، 28 نومبر / ہریانہ میں گرو گرام زونل یونٹ  میں جی ایس ٹی انٹلی جنس کے ڈائریکٹوریٹ جنرل  نے ہریانہ کے رہنے والے ایک شخص ستیندر شرماکو غیر قانونی طور پر سگریٹ تیار کرکے سپلائی کرنے اور ٹیکس ادا کئے بغیر اور جی ایس ٹی اور محصول ادا کئے بغیر سگریٹ سپلائی کرنے کے الزام میں گرفتار کیا ہے ۔
اب تک کی گئی تحقیقات سے یہ واضح ہوتا ہے کہ شرما مختلف لمبائی والی سگریٹوں کی تیاری اور سپلائی میں ملوث تھا ۔ ان میں رجسٹرڈ برانڈ ‘‘ ندھی بلیک ’’ ، ‘‘ گولڈ کوئن ’’ اور ‘‘ ای – 10 ’’ کی سگریٹیں شامل ہیں ۔ اس کے علاوہ ، تحقیقات سے یہ بھی انکشاف ہوتا ہے کہ شرما ‘ پیرس ’ ، ‘پائن ’ ، ‘ بلیک جارُم ’ ، ‘ ایس لائٹ ’ جیسے برانڈ نام کے بھی سگریٹ تیار کرتا تھا ۔ یہ تمام سگریٹیں جی ایس ٹی / محصول کی ادائیگی کے بغیر سپلائی کی جا رہی تھیں ۔
شرما نے غیر قانونی طور پر تیار کردہ سگریٹوں کو پورے بھارت میں سپلائی کی خاطر نئی دلّی پہنچایا تھا ۔
اس سلسلے میں تحقیقات دلّی اور ہریانہ کے کئی مقامات پر کی گئیں ۔ دستاویزی ثبوتوں اور تحقیقات کے دوران لوگوں کے درج کئے گئے بیانات کی بنیاد پر ، اِس بات کا تعین کیا گیا کہ ستیندر شرما جی ایس ٹی کی ادائیگی کے بغیر سگریٹ تیار کرنے کا ریکیٹ چلا رہا تھا اور بین الاقوامی برانڈ کے ناموں کے سگریٹ بنا رہا تھا ۔ اس سلسلے میں ستیندر شرما کو 27نومبر ، 2020 ء کو گرفتار کیا گیا اور دلّی کے ڈیوٹی مجسٹریٹ کے سامنے پیش کیا گیا ، جنہوں نے اُسے عدالتی تحویل میں بھیج دیا ۔ اس شخص نے اب تک تقریباً 129 کروڑ روپئے سے زیادہ کے ٹیکس کی چوری کی ہے ۔
اس معاملے کی مزید تحقیقات جاری ہیں ۔
۔۔۔۔۔۔۔۔۔۔۔ ۔۔۔۔۔۔۔۔۔۔ ۔۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔ ۔۔۔۔۔۔۔۔۔۔۔۔۔۔ ۔۔۔ ۔۔۔۔۔۔۔۔۔۔

U. No. 7651
(Visitor Counter : 62
کابینہ
کابینہ نے 2020-2019 کے لیے پیداواریت سے جڑے بونس اور غیر پیداواریت سے جڑے بونس کو منظوری دی
نئی دہلی، 21 اکتوبر: وزیر اعظم جناب نریندر مودی کی صدارت میں مرکزی کابینہ نے سال 2020-2019 کے لیے پیداواریت سے جڑے بونس کی ادائیگی کو اپنی منظوری دے دی ہے۔ اس سے ریلوے، ڈاک، دفاع، ای پی ایف او، ای ایس آئی سی وغیرہ جیسے کاروباری اداروں کے 16.97 لاکھ نان- گزٹیڈ ملازمین کو فائدہ ہوگا اور مالیاتی بوجھ 2791 کروڑ روپے ہوگا۔
غیر- پی ایل بی یا ایڈہاک بونس نان- گزٹیڈ مرکزی ملازمین کو دیا جائے گا۔ اس سے 13.70 لاکھ ملازمین کو فائدہ ہوگا اور اس کا مالیاتی بوجھ 946 کروڑ روپے ہوگا۔
بونس کے اعلان سے کل 30.67 لاکھ ملازمین کو فائدہ ہوگا اور کل مالیاتی بوجھ 3737 کروڑ روپے ہوگا۔
پچھلے سال نان- گزٹیڈ ملازمین کو ان کی کارکردگی کے لیے بونس کی ادائیگی عام طور پر دُرگا پوجا / دشہرہ سے پہلے کر دی جاتی تھی۔ حکومت اپنے نان- گزٹیڈ ملازمین کے لیے پیداواریت سے جڑے بونس  اور ایڈہاک بونس کی فوری ادائیگی کا اعلان کر رہی ہے۔
امور داخلہ کی وزارت
ریلوے کے مرکزی وزیر مملکت جناب سریش سی انگڑی کے سانحہ ارتحال پر کابینہ کا اظہار تعزیت
جناب سریش سی انگڑی کی یاد میں دو منٹ کی خاموشی اختیار کی گئی
مرکزی کابینہ نے 23 ستمبر 2020ء کو نئی دہلی میں ریلوے کے وزیر مملکت جناب سریش سی انگڑی کے سانحہ ارتحال پر تعزیت کا اظہار کیا۔
کابینہ نے جناب سریش سی انگڑی کی یاد میں دو منٹ کی خاموشی بھی اختیار کی۔
کابینہ نے آج درج ذیل قرار داد پاس کی:
‘‘کابینہ 23 ستمبر 2020ء کو نئی دہلی میں ریلوے کے مرکزی وزیر مملکت جناب سریش سی انگڑی کے سانحہ ارتحال پر انتہائی رنج و غم کا ا ظہار کرتی ہے۔ان کے انتقال سے ملک نے ایک معروف قائد ، ماہر تعلیم، بہترین رکن پارلیمنٹ اور ایک قابل ایڈمنسٹریٹر کو کھو دیا ہے۔
جناب انگڑی کی پیدائش یکم جون 1955ء کو کرناٹک کے بیلگاوی ضلع کے کے کے کوپا گاؤں میں ہوئی تھی۔انہوں نے بیلگاوی کے ایس ایس ایس سمیتی کالج سے گریجویشن مکمل کرنے کے بعد بیلگاوی کے راجہ لکھم گوڈا لاء کالج سے قانون کی ڈگری حاصل کی تھی۔
بھارتیہ جنتا پارٹی کے رکن جناب انگڑی 1996ء میں بیلگاوی ضلع میں پارٹی کی اِکائی کے نائب صدر منتخب ہوئے تھے۔2001ء میں انہیں بیلگاوی ضلع کی اکائی کا صدر نامزد کیاگیا، جس پر وہ 2004ء تک فائز رہے ، جب انہیں بیلگاوی لوک سبھا حلقہ انتخاب سے پارٹی کاامیدوار بنایاگیا۔انہوں نے ایک بڑے فرق سے جیت درج کی اور 14ویں لوک سبھا کے رکن بنے۔اس کے بعد وہ 2009، 2014 اور 2019 میں بھی بیلگاوی سے لوک سبھا کے لئے منتخب ہوئے۔
وہ خوراک ، امور صارفین اور عوامی تقسیم کی اسٹینڈنگ کمیٹی کے رہے؛ اس کے علاوہ فروغ انسانی ترقی اور دفاع کے ساتھ ساتھ وزارت خزانہ کی مشاورتی کمیٹی کے بھی رکن رہے۔وہ ممبران پارلیمنٹ کے لئے پنشن ، تنخواہ اور بھتوں کی جوائنٹ کمیٹی ، سینٹرل ڈائریکٹ ٹیکسزکی مشاورتی کمیٹی، ہاؤس کمیٹی اور عرضیوں کی کمیٹی کے رکن تھے۔مئی 2019ء میں جناب انگڑی ریلوے کے وزیر مملکت بنے۔
وہ کئی سماجی اور ثقافتی سرگرمیوں میں بھی شامل رہے اور خاص طورسے ان کی توجہ صنعت ، زراعت اور غریبوں کی تعلیم پر رہی۔ وہ 2009 ء سے سریش انگڑی ایجوکیشن فاؤنڈیشن ، بیلگام کے چیئر مین بھی تھے۔انہیں مطالعہ کرنے اور سفر کرنے کا شوق تھا۔
یہ کابینہ حکومت اور پورے ملک کی طر ف سے غم زدہ اہل خانہ کے تئیں ہمدردی اور تعزیت کا اظہار کرتی ہے۔
وزارتِ تعلیم
پورے ملک کے اسکولوں میں معیاری تعلیم کو یقینی بنانے کے لئے حکومت کے اقدامات
نئی دہلی، 25 نومبر 2019، فروغ انسانی وسائل کے مرکزی وزیر ڈاکٹر رمیش پوکھریال نشنک نے ایک سوال کے تحریری جواب میں آج لوک سبھا کو بتایا کہ معیاری تعلیم ایک جامع لفظ ہے جس میں طلبا، اساتذہ ،درس و تدریس، تعلیم کا ماحول، نصاب، فن تعلیم، تدریس کے نتائج اور تجزیہ وغیرہ شامل ہیں۔ اس کی اہمیت کو محسوس کرتے ہوئے حکومت ہند نے اسکولی تعلیم کے شعبے کے لئے پری اسکول سے درجہ بارہ تک کے لئے ایک جامع پروگرام کے تحت 19۔2018 کو اسکولی تعلیم کے لئے ایک مربوط اسکیم کے طور پر سمگر شکشا پروگرام شروع کیا ہے جس کا مقصد اسکولی تعلیم کی تمام سطحوں پر ہمہ گیر اور مساوی معیاری تعلیم کو یقینی بنانا ہے۔ اس پروگرام میں سرو شکشا ابھیان ، راشٹریہ مادھیہ مک شکشا ابھیان  اور ٹیچر ایجوکیشن  کو یکجا کردیا ہے۔
سمگر شکشا اسکیم میں مختلف مداخلتوں جیسے یعنی دوران ملازمت اساتذہ، اسکولوں کے سربراہان کی ٹریننگ ،ریاستی اور قومی سطح پر حصولیابیوں سے متعلق سروے کا انعقاد ، مثبت تعلیمی ماحول مہیا کرانے کے لئے ہر ایک اسکول میں لائبریری کے لئے گرانٹ، کھیل کود اور فزیکل سرگرمیوں کے لئے گرانٹ، راشٹریہ اوشکار ابھیان، آئی سی ٹی اور ڈیجیٹل پہل، اسکول لیڈر شپ ڈیولپمنٹ پروگرام تعلیمی طور پر کمزور طلبا کے لئے ازالہ جاتی اسکیم ، پڑھے بھارت،بڑھے بھارت وغیرہ کے لئے مدد کے لئے مشترکہ اسکول گرانٹ مہیا کراکر تعلیمی ماحول میں برابری پر توجہ مرکوز کی گئی ہے۔
نیشنل کونسل آف ایجوکیشن ریسرچ اینڈ ٹریننگ  کو نیشنل نصاب فریم ورک 2005 کا جائزہ لینے کی غرض سے معقول اقدامات کا مشورہ دیا گیا ہے۔قومی تعلیمی پالیسی 2019 کا مسودہ فی الحال زیر غور ہے۔ اسکولی تعلیم کے نصاب، سیلبس اور تدریسی کتابوں پر نظرثانی کاانحصار نئی تعلیمی پالیسی کو حتمی شکل ملنے اور اس کی منظوری پر ہے۔
۔۔۔۔۔۔۔۔۔۔۔
م ن۔ ش س۔ن ا۔
U- 5356
(Visitor Counter : 96
صحت اور خاندانی بہبود کی وزارت
کووڈ - 19 کی تازہ ترین صورت حال
ملک گیرٹیکہ کاری مہم کےتحت اب تک 58.89کروڑٹیکے لگائے جاچکے ہیں ۔
گزشتہ 24 گھنٹوں میں بھارت میں 25 ہزار 467 نئے معاملات درج ہوئے ہیں۔
مجموعی معاملات میں زیر علاج مریضوں کی تعداد کی شرح 1فیصد ہے ، جو مارچ 2020 سے اب تک کی0.98فیصد کی سب سے کم شرح ہے ۔
سر دست بھارت میں فعال معاملات کی مجموعی تعداد 319551ہے ۔جو 156 دنوں میں سب سے کم شرح ہے۔
صحتیابی کی شرح بڑھ کر 97.68فیصد ہوگئی ہے ، جو مارچ 2020کے بعد سب سے زیادہ ہے ۔
گذشتہ 24گھنٹے کے دوران39486 مریض صحت یاب ہوئے ہیں۔اس طرح مجموعی طور پر کووڈ-19 سے 31720112 مریض شفا یاب ہوچکے ہیں۔
جانچ کے بعد متاثر پائے جانے والے افراد کی ہفتہ وار شرح ہے ،جو گذشتہ 60دنوں میں 3فیصد سے بھی کم ہے ۔
متاثر پائے جانے والے افراد کی یومیہ شرح ہے۔ جوگذشتہ 29دنوں میں 3فیصد سے بھی کم ہے ۔
اب تک کل 50.93 کروڑ نمونوں کی جانچ کی جاچکی ہے۔
صحت اور خاندانی بہبود کی وزارت
کووڈ -19 کی تازہ ترین صورت حال
ملک گیر ٹیکہ کاری مہم کے تحت اب تک 184.70 کروڑ کووڈ سے بچاؤ کے ٹیکے لگائے جاچکے ہیں ۔
ہندوستان میں سردست فعال معاملوں کی تعداد 12,597 ہے۔
فی الحال زیر علاج مریضوں کی شرح 0.03 فیصد ہے۔
سردست ملک میں شفایابی کی شرح 98.76 فیصد ہے۔
گزشتہ 24 گھنٹوں کے دوران 1,316 مریض شفایاب ہوئے ہیں۔ جس کے بعد شفایاب ہونے والے افراد کی مجموعی تعداد بڑھ کر 4,24,95,089 ہوگئی ہے۔
پچھلے 24 گھنٹوں کے دوران 913 نئے معاملات سامنے آئے ہیں۔
جانچ کے بعد متاثر پائے جانے والے مریضوں کی یومیہ شرح  فیصد ہے ۔
جانچ کے بعد متاثر پائے جانے والے افراد کی ہفتہ وار شرح  فیصد ہے ۔
اب تک کُل 79.10 کروڑ ٹیسٹ کئے جاچکے ہیں۔گزشتہ 24 گھنٹوں کے دوران 3,14,823 ٹیسٹ کئے گئے۔
الیکٹرانکس اور اطلاعات تکنالوجی کی وزارت
وزیر مملکت جناب راجیو چندر شیکھر کل کیرالہ کا دورہ کریں گے
’نیو انڈیا فار ینگ انڈیا – ٹیکڈ آف اپورچونیٹیز‘پہل کے تحت تھریسور میں طلباء کے ساتھ مشغول ہوں گے
نیو انڈیاز ٹیکڈ میں ان کے لیے دستیاب ہنر مندی کے وسیع مواقع پر توجہ مرکوز کریں گے۔ وہ تھریسور میں اپنے پرانے اسکول کا بھی دورہ کریں گے
الیکٹرانکس اور معلوماتی ٹکنالوجی اور ہنرمندی کی ترقی اور انٹرپرینیورشپ کے وزیر مملکت جناب راجیو چندر شیکھر کل ایک دن کے دورے پر تھریسور، کیرالہ روانہ ہوں گے۔
وزیرموصوف صبح میں کوچی پہنچیں گے اور تھریسور جائیں گے جہاں وہ سینٹ پال اسکول اور اس کے سینئر سیکنڈری ونگ کا دورہ کریں گے اور وہاں کے طلباء سے بات چیت کریں گے۔ وزیرموصوف نے اس اسکول میں اس وقت تعلیم حاصل کی تھی جب وہ پانچ سال کے تھے۔ اسکول کے حکام اور طلباء اپنے اس خصوصی سابق طالب علم کے دورے کے منتظر ہیں جو شری ونود دھام  کے ذریعہ منتخب ہونے کے بعد، امریکہ میں ایم این سی - انٹیل میں چپ ڈیزائنر بننے کے لئے چلے گئے تھے۔ جناب راجیو چندر شیکھر چند سالوں کے بعد اپنا سب سے پہلا اور سب سے بڑا سیلولر نیٹ ورک قائم کرنے کے لیے ہندوستان واپس آئے اور بعد میں عوامی خدمت میں شامل ہونے کے لیے اس شعبے سے علحیدہ ہو گئے۔
اپنے اسکول کے دورے کے بعد، وزیر موصوف، پنجال روڈ کے لیے روانہ ہوں گے، جہاں وہ جیوتی ہلز میں جیوتی انجینئرنگ کالج کےطلبہ سے خطاب کریں گے۔ وہ نیو انڈیا اور روزگار اور انٹرپرینیورشپ کے لیے پیش کردہ مواقع کے بارے میں بات کریں گے۔ وہ دنیا کی اعلیٰ معیشتوں میں سے ایک کے طور پر ابھرتے ہوئے ہندوستان اور اس کی تکنیکی صلاحیتوں کے بارے میں ایک پریزنٹیشن بھی دیں گے۔
وزیر موصوف، نوجوان ہندوستانیوں کے ساتھ اس پہل کے تحت مشغول رہے ہیں – ’نوجوان ہندوستان کے لئے نیا ہندوستان: مواقع کا ٹیکیڈ‘۔ طلباء، اسٹارٹ اپس اور کاروباری افراد نے ان کی بات چیت کی بہت پذیرائی کی ہے۔ ایک معاملہ گجرات کا ہے، جہاں صنعت اور کاروباری رہنماؤں اور ایچ این آئیز نے اپنی ریاست میں اسٹارٹ اپس کی مدد کرنے کے لیے،1500 کروڑ روپے کے وینچر فنڈز قائم کیے ہیں۔
بعد میں وزیرموصوف، تھریسور سے تقریباً 25 کلومیٹر دور ملورکاراجائیں گے اور مقامی قائدین کے ساتھ بات چیت کریں گے۔ وہ ملورکارا میں تھیرووانیکاو  مندر میں پوجا ارچنا بھی کریں گے۔
امور داخلہ کی وزارت
حکومت ہند نے بیرونی ممالک میں پھنسے ہندوستانیوں کو ہندوستان واپس لانے کی سہولت کو منظوری دی
طریقہ عمل 7 مئی سے مرحلہ وار طریقے سے شروع ہوگا
نئی دہلی، 4 مئی 2020 ۔ حکومت ہند نے بیرونی ممالک میں پھنسے ہندوستانیوں کو مرحلہ وار طریقے سے واپس ہندوستان لانے کے لئے سہولیات بہم پہنچانے کی اجازت دے دی ہے۔ سفر کا بندوبست ہوائی جہاز اور بحریہ کے جہازوں کے ذریعے کیا جائے گا۔ اس سلسلے میں معیاری آپریٹنگ پروٹوکول  تیار کی گئی ہے۔
وزارت خارجہ کے سفارت خانے اور ہائی کمیشن ایسے پریشان حال ہندوستانی شہریوں کی فہرست تیار کررہے ہیں۔ اس سہولت کے لئے مسافروں کو ادائیگی کرنی ہوگی۔ ہوائی سفر کے لئے نان شیڈیول کمرشیل پروازوں کا انتظام ہوگا۔ یہ اسفار 7 مئی سے مرحلہ وار طریقے سے شروع ہوں گی۔
پرواز سے قبل مسافروں کی میڈیکل اسکریننگ کی جائے گی۔ غیر علاماتی مسافروں کو ہی سفر کی اجازت ہوگی۔ سفر کے دوران ان سبھی مسافروں کو وزارت صحت اور شہری ہوابازی کی وزارت کے ذریعے جاری کئے گئے سبھی پروٹول پر عمل کرنا ہوگا۔
منزل پر پہنچ کر سبھی کو آروگیہ سیتو پر خود کو رجسٹر کرنا ہوگا۔ سبھی کی میڈیکل جانچ کی جائے گی۔ جانچ کے بعد متعلقہ ریاستی حکومت کے ذریعے انھیں اسپتال میں یا ادارہ جاتی قرنطینہ میں 14 دن کے لئے ادائیگی کی بنیاد پر رکھا جائے گا۔ 14 دن کے بعد دوبارہ کووڈ کی جانچ کی جائے گی اور ہیلتھ پروٹوکول کے مطابق آگے کی کارروائی کی جائے گی۔
وزارت خارجہ اور شہری ہوا بازی کی وزارت اس سلسلے میں تفصیلی معلومات ویب سائٹ پر مشترک کریں گی۔
ریاستی حکومتوں کو لوٹنے والے ہندوستانیوں کی جانچ، قرنطینہ اور اپنی ریاستوں میں آمد و رفت کا نظام بنانے کے لئے کہا جارہا ہے۔